**UGANETE KAKŠNA TEMA SE SKRIVA TOKRAT?**

Majhna, zanimiva

zelena gospa,

po vodi in blatu

najraje skaklja.

Na otočku sredi mlake

reglja in preteguje krake.

Če suha je mlaka,

kar v blatu počaka.

Ko dež se ulije,

iz blata pririje.

**Le kdo je skrivnostna zelena gospa?**

*Če ste uganili, se lahko takoj odpravite na reševanje nalog in po ideje za dejavnosti spodaj, če ne, pa morate v naravo in iskati in iskati in iskati… dokler ne najdete rešitve uganke* 😊*!*

V tokratni temi lahko otroci spoznajo življenje žabe in se preizkusijo v dejavnostih povezanih s temo.

**Upam, da nam bo vreme še naprej izkazovalo svojo pozornost s sončnimi dnevi in da nas bo narava vabila na ogled svojih raznolikosti. Privoščite si obisk gozda, travnika, potoka… in si naberite novih moči, otrokom pa privoščite polno mero ustvarjalnosti in porabo (odvečne) energije.**

*Jasna Hostnik, vzgojiteljica za dodatno strokovno pomoč*


**Od jajčeca do žabe**

Razvoj od jajčeca do žabe ne poteka vedno enakomerno in enako hitro, ker nanj močno vpliva temperatura vode. V zelo hladnih dneh lahko skoraj zastane, v zelo toplih pa je hitrejši.



Takole se rjavi žabi ali sekulji parita in odlagata mrest v vodo.



Tako izgledajo žabja jajčeca ali mrest. Približno teden dni po tem, ko so se razvijali v jajčecu, pokukajo iz njih mali paglavci. Imajo zunanje škrge in rumenjak, ki jim bo še nekaj dni vir hrane v trebušni votlini.




Dober mesec dni star paglavec diha s škrgami, prehranjuje pa se z algami in drugimi drobnimi organizmi.

Paglavec je star približno sedem tednov ima že šibke zadnje noge. Pri starosti okoli 10.





V ustih imajo paglavci posebne zobce, s katerimi strga delce alg z vodnih rastlin in tal.



Pri starosti okoli 10 tednov ima že vse 4 noge in pljuča, zato prihaja na površje po zrak.

V nekaj dneh se paglavec preobrazi v majhno žabico.

Rep se zmanjša in popolnoma zakrni, žabica pa ima pljuča in nima več škrg.

Žabica bo sedaj počasi rasla in če bo imela dovolj sreče, bo čez nekaj let odrasla rjava žaba.



**PESMICE O ŽABAH**

ŽABJA ŠOLA *(BARBARA MENART SENICA)*

MAJHNA ŽABA  
SREDI MLAKE  
SE UČI REGLJATI,  
A REGLJANJE  
JE UMETNOST,  
“R” JE TREBA ZNATI!

PA SE TRUDI  
ŽABJA MAMA:  
“RIBA, RACA, RAK.”  
ŽABICA PA KAR PO SVOJE:  
“LEGA, LEGA, KVAK.”

ŽABICA

ŽABA, ŽABA, ŽABICA,

REGA, KVAKA IN REGLJA,

SKOČI SEM IN SKOČI TJA,

RES JE PRAVA REGICA.

SREDI LUŽE, SREDI MLAK,

GLASNO SLIŠI SE KVAK, KVAK.

TO JE NAŠA ŽABICA,

ZELENA, DROBNA REGICA.

KO PADA DEŽ IN VODA LIJE,

ONA SE V LUŽO SKRIJE.

ŽABA, ŽABA, ŽABICA

REGA, KVAKA IN REGLJA.

**KAJ VSE ŽABICA ZNA (M. VOGLAR)**

**SKOČNA ZELENA ŽABICA**  
**MARSIKAJ ŽE ZNA.**  
**OB ŠESTIH OBLEČE ZELENKASTE HLAČE,**  
**ŽABICA SKAČE, ŽABICA SKAČE.**  
  
**SKOČNA ZELENA ŽABICA**  
**MARSIKAJ ŽE ZNA.**  
**OPOLDNE  NA VRSTI JE VODNA ZABAVA,**  
**ŽABICA PLAVA, ŽABICA PLAVA.**  
  
**SKOČNA ZELENA ŽABICA**  
**MARSIKAJ ŽE ZNA.**  
**ZVEČER, KO ZADREMLJETA**  
**TRAVNIK IN MLAKA,**  
**ŽABICA KVAKA, ŽABICA KVAKA.**

**MIHA IN ŽABICA**  
  
DEŽEK PADA, DEŽEK GRE,  
ŽABA KUKA IZ VODE.  
  
MIHA K VODI JE PRIŠEL,  
ŽABICO BI RAD UJEL.  
  
ŽABA FANTKA SE BOJI,  
V LUŽO SKOČI, PA JE NI.

**POSNETKI ZA OTROKE**

O ŽABAH: <https://otroski.rtvslo.si/bansi/prispevek/4267>


PESMICA ŽABA, ŽABICA: <https://www.youtube.com/watch?v=MJw_6l4DWCs>

GLASBENO ANIMACIJSKI POSNETEK RAZVOJNEGA KROGA ŽABE: <https://www.youtube.com/watch?v=MJOSoJNeu54>


PRAVLJICA ŽABJI KRALJ V ZNAKOVNEM JEZIKU: <https://www.youtube.com/watch?v=OisYky4tCSg>


ORIGAMI ŽABA

Lahko se preizskusite v izdelavi žabic (različnih barv, velikosti, otroci narišejo različne vzorce, polepijo z nalepkami…) in priredite tekmovanje katera skoči dlje, višje, v posodo…



IGRA ŽABEC IN KOMARJI


Igro se lahko igraš sam, z družino ali z več prijatelji. Iz plastelina (slanega testa, das mase) oblikuj kroglice. S tem se uriš tudi v fino motoriki. Mečeš kocko. Število pik na kocki ti pove, koliko komarjev je pojedel tvoj žabec, zato toliko komarjev pokriješ s plastelinom. Zmaga igralec, ki prvi prekrije vse komarje. Če se ti zdi igra prekratka, imaš (in vsi ostali igralci) lahko več predlog.





SLIKA ZA POGOVOR O RAZVOJNEM KROGU ŽABE





PREŠTEJ JAJČECA IN V KVADRATE ZAPIŠI ŠTEVILO. OBKROŽI ŽABO, KI IMA NAJMANJ IN ŽABO, KI IMA NAJVEČ JAJČEC.

